CELEX: 62019TB0652
Language: mt
Date: 2020-06-11 00:00:00
Title: Kawża T-652/19 R: Digriet tal-President tal-Qorti Ġenerali tal-11 ta’ Ġunju 2020 – Elevolution – Engenharia vs Il-Kummissjoni (“Proċeduri għal miżuri provviżorji – Kuntratti pubbliċi għal xogħolijiet – Talba għas-sospensjoni tal-eżekuzzjoni – Nuqqas ta’ urġenza”)

3.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 255/18
            
         
      Digriet tal-President tal-Qorti Ġenerali tal-11 ta’ Ġunju 2020 – Elevolution – Engenharia vs Il-Kummissjoni
      (Kawża T-652/19 R)
      (“Proċeduri għal miżuri provviżorji - Kuntratti pubbliċi għal xogħolijiet - Talba għas-sospensjoni tal-eżekuzzjoni - Nuqqas ta’ urġenza”)
      (2020/C 255/23)
      Lingwa tal-kawża: il-Portugiż
      
         Partijiet
      
      
         Rikorrenti: Elevolution – Engenharia, S.A. (Amadora, il-Portugall) (rappreżentanti: M. Marques Mendes, R. Campos, A. Dias Henriques, M. Troncoso Ferrer u C. García Fernández, avukati)
      
         Konvenuta: Il-Kummissjoni Ewropea (rappreżentanti: F. Dintilhac u I. Melo Sampaio, aġenti)
      
         Suġġett
      
      Talba abbażi tal-Artikoli 278 u 279 TFUE u intiża għas-sospensjoni tal-eżekuzzjoni tad-Deċiżjoni tal-Kummissjoni tat-12 ta’ Lulju 2019 li biha r-rikorrenti ġiet eskluża għal perijodu ta’ tliet snin mill-proċeduri għall-għoti ta’ kuntratti u ta’ għoti ta’ sussidji ffinanzjati mill-Fond Ewropew għall-Iżvilupp (FEI) fil-kuntest tar-Regolament tal-Kunsill (UE) 2015/323 tat-2 ta’ Marzu 2015 dwar ir-regolament finanzjarju applikabbli ghall-11-il Fond Ewropew għall-Iżvilupp (ĠU 2015, L 58, p. 17), b’ordni ta’ pubblikazzjoni tal-informazzjoni ta’ esklużjoni ppronunzjata fuq is-sit tal-internet tal-Kummissjoni.
      
         Dispożittiv
      
      
                  1)
               
               
                  It-talba għal miżuri provviżorji hija miċħuda.
               
            
                  2)
               
               
                  L-ispejjeż huma rriżervati.